Diari Oficial de la Generalitat Valenciana


Sumari del DOGV 6097, del 08-09-2009 (2009/9699)

Acord de declaració de la zona de Juan Llorens com a Zona Acústicament Saturada.
--------------------------------------------------------------------------------

### Dades del document

Número de DOGV
:   6097

Data del DOGV
:   08-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9699


Data del document
:   17-08-2009

Organisme emissor
:   Ajuntament de València

Tipus de document
:   Acord

Descriptors 

:   * València
    * protecció contra el soroll
    * zona urbana
    * contaminació acústica

Acord de declaració de la zona de Juan Llorens com a Zona Acústicament Saturada. [2009/9699]  
El Ple de l'Ajuntament, en sessió ordinària celebrada el dia 31 de juliol de 2009, amb el dictamen previ de la Comissió Municipal Informativa de Medi Ambient i Desenvolupament Sostenible, va adoptar l'acord que literalment diu com seguix:  
«Primer. Declaració de Zona Acústicament Saturada i delimitació d'esta.  
Es declara, de conformitat amb la proposta formulada en el mes de setembre de 2008, pel Servei de Contaminació Acústica, Zona Acústicament Saturada l'àrea urbana compresa pels carrers següents:  
· Carrer Juan Llorens, números parells del 24 al 62 ambdós inclusivament  
· Carrer Juan Llorens, números imparells del 29 al 63 ambdós inclusivament.   
· Carrer Calixt III, números parells del 6 al 18 ambdós inclusivament.  
· Carrer Calixt III, números imparells del 17 al 31 ambdós inclusivament.  
· Carrer Bon Orde, números imparells de l'1 al 17 ambdós inclusivament.   
· Carrer Palleter números parells del 36 al 44 ambdós inclusivament.  
· Carrer Palleter, números imparells del 39 al 51 ambdós inclusivament.  
· Carrer Erudit Orellana, números parells del 18 al 28 ambdós inclusivament.  
· Carrer Erudit Orellana, números imparells del 13 al 23 ambdós inclusivament.  
· Carrer Ángel Guimerá, números parells del 44 al 48 ambdós inclusivament.  
· Carrer Ángel Guimerá, números imparells del 43 al 47 ambdós inclusivament.  
Segon. Règim d'actuacions en l'àrea objecte de declaració.  
A fi de permetre una progressiva reducció dels nivells de contaminació acústica que registra l'àrea indicada, esta queda sotmesa al règim especial d'actuacions següent:  
A) Suspensió de la concessió de llicències d'activitat per a la instal·lació o ampliació de locals i determinats establiments.  
1. A partir de l'entrada en vigor de la declaració de ZAS, no es concediran noves llicències d'activitat que tinguen com a objecte la instal·lació o ampliació de locals i establiments destinats a l'exercici de les activitats següents:  
a) Incloses en el Catàleg d'espectacles públics, activitats recreatives i establiments públics.  
Classe d'activitat Epígraf  
Cines 1.1.1.  
Teatres 1.2.1.  
Auditoris 1.2.2.  
Cafés teatre 1.2.3.  
Cafés concert 1.2.4.  
Cafés cantant 1.2.5.  
Casinos de joc 2.6.1.  
Sales de bingo 2.6.2.  
Salons recreatius màquines atzar, tipus B 2.6.3.  
Salons recreatius màquines atzar, tipus A 2.6.4.  
Salons de joc 2.6.5.  
Salons ciber i semblants 2.6.7.  
Sales de festes 2.7.1.  
Discoteques 2.7.2.  
Sales de ball 2.7.3.  
Pubs i karaokes 2.7.4.  
Cibercafé 2.7.5.  
Locals d'exhibicions especials 2.7.6.  
Locals multioci 2.7.7.  
Salons de banquets 2.8.1.  
Restaurants 2.8.2.  
Café, bar 2.8.3.  
Cafeteries 2.8.4.  
Sales polivalents amb ambientació musical 2.2.3  
b) Altres activitats.  
Botigues de conveniència, regulades en l'article 8.2 de la Llei 8/1997, de 9 de desembre, de la Generalitat Valenciana, d'Horaris Comercials de la Comunitat Valenciana.  
2. L'acord d'este Ajuntament, pel qual se sotmet al tràmit d'informació pública la proposta de declaració de ZAS, determinarà la suspensió de l'admissió a tràmit de les sol·licituds de llicència d'activitat que tinguen com a objecte la instal·lació o ampliació dels locals o establiments a què es referix el número 1 anterior.  
3. La no-admissió a tràmit indicada en el precedent apartat, serà efectiva a partir de la data de la publicació de l'esmentat acord en el Diari Oficial de la Comunitat Valenciana.  
B) Suspensió de l'atorgament de llicències per a la instal·lació d'ambientació musical en locals i establiments públics destinats a l'exercici d'activitats recreatives determinades.  
1. A partir de l'entrada en vigor de la declaració de ZAS, no s'atorgaran noves llicències que tinguen com a objecte la instal·lació d'ambientació musical en locals i establiments públics que, mancant d'esta, realitzen alguna de les activitats recreatives següents:  
a) D'oci i entreteniment -subgrup 2.7. del Catàleg d'espectacles públics, activitats recreatives i establiments públics-.  
b) Hostaleres i de restauració -subgrup 2.8. d'este Catàleg-.  
2. L'acord d'este Ajuntament, sotmetent al tràmit d'informació pública la proposta de declaració de ZAS, determinarà la suspensió de l'admissió a tràmit de les sol·licituds de llicència d'activitat que tinguen com a objecte la instal·lació d'ambientació musical en els locals i establiments a què es referix el número 1 anterior.  
3. La no-admissió a tràmit indicada en el precedent apartat, serà efectiva a partir de la data de la publicació de l'esmentat acord en el Diari Oficial de la Comunitat Valenciana.  
C) Intensificació del control de l'orde públic per mitjà de l'increment dels mitjans policials en la zona objecte d'esta proposta, inclourà les competències pròpies de la policia local, quant al control continuat de la contaminació acústica en general, i control dels horaris d'obertura i tancament dels locals segons el tipus de llicència concedida.  
D) Adopció de mesures de reducció del tràfic rodat en la ZAS, per mitjà de l'aplicació de talls selectius de tràfic durant els caps de setmana, concretament els divendres i els dissabtes des de les 23.00 hores fins a les 3 hores i 30 minuts de l'endemà.  
E) Constitució de manera definitiva d'una taula permanent de treball integrada per representants de l'administració municipal, de l'Associació de Veïns Arrancapins - la Petxina, de la federació d'associacions de veïns, associacions de consumidors i del sector hostaler i turístic de València, que analitzen conjuntament els efectes i l'eficàcia i realitzen el seguiment de l'aplicació de les mesures correctores de la contaminació acústiques en la ZAS.  
F) Limitacions horàries.   
1. A partir de l'entrada en vigor de la declaració de ZAS, serà possible l'ocupació del domini públic municipal amb taules i cadires únicament en horari de 09.00 a 23.00 hores amb caràcter general, excepte els divendres i dissabtes i les vespres de festiu, que serà de 09.00 a 24.00 hores.  
En tot cas, el titular de l'establiment disposarà de mitja hora per a la retirada total d'elements, que haurà de realitzar amb la suficient diligència per a evitar sorolls per arrossegament de taules i cadires, segons el que establix l'article 4 de l'Ordenança reguladora de l'ocupació del domini públic municipal per mitjà de taules, cadires i altres elements auxiliars, publicada en el Butlletí Oficial de la Província amb data 16 de febrer de 2009.  
La limitació horària expressada afectarà, tant les ocupacions que es troben emparades per la corresponent autorització municipal, com aquelles que s'autoritzen d'ara en avant.  
2. A partir de l'entrada en vigor de la declaració de ZAS, els establiments comercials definits en l'article 2 de la Llei 8/1997, de 9 de desembre, de la Generalitat Valenciana, incloses les denominades "botigues de conveniència" i els establiments destinats a venda de pastisseria i rebosteria, pa, plats preparats, premsa o begudes, no podran romandre oberts al públic en la franja horària compresa entre les 24.00 hores i les 06.00 hores.  
3. Queda prohibida, en tot cas, l'expedició de begudes i aliments a l'exterior dels locals i establiments, a través de finestres o barres disposades a este efecte i que donen a la via pública durant l'horari nocturn -de 22.00 hores de la nit a 09.00 hores del matí-, a fi d'evitar l'augment del nivell de soroll en l'ambient exterior.  
4. S'exceptuarà del que disposen els apartats anteriors:  
· La setmana de festes de Falles compresa entre els dies 15 a 20 de març, ambdós inclusivament, que es fixarà l'horari establit en el Ban de Festes Falleres.  
· Les festes de Nit de Cap d'Any i Any Nou.  
5. Es fa extensiu l'horari de tancament dels pubs a la discoteca ubicada en la zona objecte de la present declaració com a Zona Acústicament Saturada, sítia al carrer de Juan Llorens, núm. 41-43, a partir de l'entrada en vigor de la declaració de ZAS.  
G) Prohibició de realització de determinades activitats comercials en la via pública.  
1. A partir de la vigència de la declaració de ZAS, no es concediran noves autoritzacions, ni es permetrà l'ocupació del domini públic municipal, amb alguna de les finalitats següents:  
a) Instal·lació en la via pública de qualsevol tipus de màquines expenedores a què es referix l'article 86 de l'Ordenança municipal reguladora d'activitats, instal·lacions i ocupacions en la via pública.  
b) Instal·lació de quioscos de temporada, a què al·ludix l'article 87 de l'Ordenança municipal reguladora d'activitats, instal·lacions i ocupacions en la via pública.  
c) Actuacions de caràcter artístic, tant individualitzades com en grup, com ara mim, música, pintura i semblants, enumerades en l'article 89 d'esta mateixa ordenança, excepte aquelles que hagen sigut autoritzades expressament per l'administració competent.  
2. S'exceptuarà del que disposen els apartats anteriors:  
· La setmana de festes de Falles compresa entre els dies 15 a 20 de març, ambdós inclusivament.  
· Les festes de Nit de Cap d'Any i Any Nou.  
Estes mesures, una vegada aprovades definitivament, si és el cas pel Ple de l'Ajuntament, podran ser modificades per este segons el grau d'eficàcia que aconseguisquen, sempre amb la finalitat de reduir els nivells de contaminació acústica.  
H) Inspecció i control de llicències d'activitats i tancament d'aquelles que funcionen sense llicència municipal.   
1. Una vegada vigent la declaració de la zona com a acústicament saturada, i de conformitat amb el que disposa l'article 23.4 del Decret 104/2006, de 14 de juliol, del Consell, de Planificació i Gestió en Matèria de Contaminació Acústica, l'Ajuntament de València revisarà les llicències municipals i instruments d'intervenció administrativa de les activitats i instal·lacions del corresponent àmbit territorial, amb l'objectiu de fer complir els condicionants establits per a la reducció progressiva dels nivells de recepció sonora i assolir els objectius de qualitat sonora establits per a esta.  
2. Així mateix, segons l'article mencionat en el punt anterior, i d'acord amb el que establix l'article 82.2 de la Llei 2/2006, de 5 de maig, de Prevenció de la Contaminació i Qualitat Ambiental, l'Ajuntament de València podrà decretar el tancament, sense més tràmit, d'aquelles activitats que funcionen sense llicència municipal, amb audiència prèvia al titular de l'activitat, per un termini de 15 dies, sense perjuí de les facultats de què disposen els òrgans de les administracions públiques, en l'àmbit de les seues competències respectives, d'acord amb el que establix l'article 34.c) de la Llei 4/2003, de 26 de febrer, de la Generalitat, d'Espectacles Públics, Activitats Recreatives i Establiments Públics.  
3. L'Ajuntament de València estarà, així mateix, al compliment efectiu del que disposa l'article 13.2 de la Llei 4/2003, de 26 de febrer, de la Generalitat, d'Espectacles Públics, Activitats Recreatives i Establiments Públics, que establix que "la inactivitat durant un període ininterromput de sis mesos podrà determinar la caducitat de la llicència, que serà declarada amb audiència prèvia de l'interessat. No obstant això, quan el desenvolupament normal de l'espectacle o activitat supose períodes d'interrupció iguals o superiors als sis mesos, el termini d'inactivitat determinant de la caducitat de la llicència, que es fixarà en la resolució de concessió, serà de 12 a 18 mesos.  
I) Mesures de conscienciació i sensibilització social.  
Tercer. Alçament de les mesures cautelars adoptades durant la tramitació del procediment.  
Amb l'entrada en vigor de la present declaració com a Zona Acústicament Saturada, es produirà l'alçament de les mesures cautelars adoptades durant la tramitació del procediment, per estar incloses totes elles en el règim d'actuacions aplicable a la zona objecte de la declaració.  
Quart. Publicació i vigència de la present declaració.  
La declaració com a Zona Acústicament Saturada de l'àrea de què es tracta, es publicarà en el Diari Oficial de la Comunitat Valenciana, perquè en prengueu coneixement i als efectes oportuns.  
La dita declaració entrarà en vigor l'endemà de la publicació en este diari oficial.  
Cinqué. Comunicació d'este acord.  
L'adopció del present acord es comunicarà als serveis municipals implicats i a la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, per al respectiu coneixement i efectes.  
Així mateix, es remetrà un document de síntesi en format electrònic a la dita direcció general, a fi de facilitar-ne la difusió pública, de conformitat amb el que disposa l'article 23.5 del Decret 104/2006, de 14 de juliol, del Consell, de Planificació i Gestió en Matèria de Contaminació Acústica, i l'article 53.3 de l'Ordenança municipal de protecció contra la contaminació acústica.  
Sisé. Notificació d'este acord.  
El present acord es notificarà de manera individualitzada a les entitats i persones físiques que han formulat al·legacions en tràmit d'informació pública de l'expedient, amb expressió dels recursos a què tenen dret contra este acord, per al coneixement i efectes oportuns.»  
Cosa que, en compliment del que disposen els articles 29.5 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, 22.6 del Decret 104/2006, de 14 de juliol, del Consell, de Planificació i Gestió en Matèria de Contaminació Acústica i 52.6 de l'Ordenança municipal de protecció contra la contaminació acústica, es fa pública perquè en prengueu coneixement i als efectes oportuns; es fa constar que, contra l'acord plenari transcrit, que és definitiu en via administrativa, i de conformitat amb el que establix la Llei reguladora de Règim Jurídic de les Administracions Públiques i del Procediment Administratiu Comú i la Llei reguladora de la Jurisdicció Contenciosa Administrativa, els interessats podran interposar un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar de l'endemà de la data de la publicació del present anunci en el Diari Oficial de la Comunitat Valenciana.  
Si transcorreguera un mes des de l'endemà de la interposició del recurs de reposició sense que este haja sigut resolt, podran entendre que ha sigut desestimat i interposar recurs contenciós administratiu davant del Jutjat Contenciós Administratiu de València, en el termini de sis mesos, des d'esta desestimació presumpta.  
b) Recurs contenciós administratiu, davant del Jutjat Contenciós Administratiu de València, en el termini de dos mesos comptats des de l'endemà de la data de la publicació del present anunci en el Diari Oficial de la Comunitat Valenciana.  
Tot això sense perjuí que els interessats puguen exercitar qualsevol altre recurs o acció que estimen procedent.  
València, 17 d'agost de 2009.- El secretari: Hilario Llavador Cisternes.